open-index/open-wikipedia-markdown huggingface dataset:
San Marinon Grand Prix 1997

**San Marinon Grand Prix 1997** oli Formula 1 -sarjan osakilpailu, joka ajettiin Imolassa 27. huhtikuuta 1997. Kilpailun voitti Williamsin saksalaiskuski Heinz-Harald Frentzen, jolle voitto oli uran ensimmäinen. Frentzen ajoi myös kilpailun nopeimman kierroksen aikaan 1,25.531. Hyvää saksalaispanosta kilpailussa täydensi Michael Schumacher toisella sijallaan. Tämä oli kolmas kerta tällä kaudella, kun kaksi saksalaiskuljettajaa otti kaksoisvoiton. Gerhard Berger ajoi 200. ja Johnny Herbert 100. kilpailunsa.

## Tulokset

## Lähteet
Vaiennut soitto

**Vaiennut soitto** on Viikatteen ensimmäinen EP, joka on julkaistu vuonna 1998. Levyllä on runsaasti vaikutteita Lyijykomppania-yhtyeen musiikista. "Hanget"-kappaleesta on kuvattu myös musiikkivideo, jonka ohjasi Joonas Berghäll. *Vaiennut soitto* on julkaistu kokonaisuudessaan myös Viikatteen vuonna 2003 ilmestyneellä kokoelma-albumilla *[[Kuutamourakat]]*.

## Kappaleet
Kaikki kappaleet säveltänyt, sanoittanut ja sovittanut Kaarle Viikate.

#
#
#
#

## Kokoonpano
* Kaarle – kielisoittimet, laulu 
* Simeoni – lyömäsoittimet 

Muita: 

* Jari-Jukka Nippala – äänitys ja miksaus
* Ari Taiminen - Kannet
* Kalle Virtanen - Kannen valokuva
* Pasi Vanhatalo - Viikate-kuva

## Lähteet

## Aiheesta muualla
*
Sillamäe

**Sillamäe** () on kaupunki Viron Itä-Virumaan maakunnassa Suomenlahden rannalla. Kaupungin nimi on suomennettuna *Sillanmäki*. Kaupungissa on runsaat 13&nbsp;000 asukasta.

Itä-Virumaan maakunnassa on neljä historiallisesti muodostunutta yhteistyöaluetta, joista Sillamäe kuuluu Idaregiooniin. Sen neljällä kunnalla (Narva, Narva-Jõesuu, Sillamäe, Vaivara) on keskinäinen kumppanuussopimus Kotkan–Haminan seudun viiden kunnan (Hamina, Kotka, Miehikkälä, Pyhtää, Virolahti) kanssa.

## Historia
Neuvosto­­vallan aikana Sillamäe oli teollisuus­kaupunki, jossa oli kemianteollisuutta ja ennen kaikkea ydinvoimamateriaalien jalostusta, kuten uraanin rikastamista. Sotilaallisen merkityksensä vuoksi se oli yksi Neuvosto­­liiton suljetuista kaupungeista, jonne ulko­puolisilla ei ollut pääsyä. Sillamäen kadut sijaitsivat välittömästi Tallinnan–Leningradin päätien kyljessä eikä sen nimeä tai sijaintia piilotettu kartoilta, vaikka teollisuuden laatu salattiin. Sillamäe oli suljettu vuoteen 1991 asti. Sotateollisuuden työvoimana käytettiin venäläisiä siirtolaisia, sotavankeja ja jopa leningradilaisia kodittomia nuoria. Suuri osa Sillamäen asukkaista on venäläissiirtolaisten jälkeläisiä. Entinen uraanirikastamo tuottaa nykyisin harvinaisia maa­metalleja.

## Väestö
Vuoden 2011 väestönlaskennan mukaan Sillamäen kaupungissa oli 14 252 asukasta, joista 684 (4,8 %) oli virolaisia, 12 468 (87,5 %) venäläisiä ja 1 074 (7,5 %) muita kansallisuuksia.

## Matkailu
Maaliskuussa 2006 Sillamäen ja Kotkan välille avattiin matkustajalaivayhteys, jolla liikennöi Narva Linen ropax-tyyppinen M/S Vironia. Yhtiö ilmoitti kuitenkin lokakuussa 2007 päättävänsä liikenteen kannattamattomana.

## Muuta
Nokia on Sillamäen suomalainen ystävyyskaupunki.

## Lähteet

## Aiheesta muualla

* 
*   
*
Monacon Grand Prix 1997

**Monacon Grand Prix 1997** oli Formula 1 -sarjan osakilpailu, joka ajettiin Monacon katuradalla 11. toukokuuta 1997. Sateisen kilpailun voitti Michael Schumacher lähes minuutin erolla toiseksi ajaneeseen Rubens Barrichelloon, vaikka hän pyörähti tehtyään ajovirheen Sainte Devote -mutkassa. Schumacher ajoi nopeimman kierroksen aikaan  1,53.315.

Sateen takia jopa kaksitoista kuljettajaa joutui keskeyttämään ulosajon tai kolarin vuoksi. Kilpailua ehdittiin ajaa vain 62 kierrosta suunnitellusta 78:sta kahden tunnin aikarajan täytyttyä. Mika Salo ajoi kilpailun läpi käymättä varikolla kertaakaan ja sijoittui viidenneksi, kyseessä oli Salon kauden ainoa pistesija.

## Tulokset

## Muuta
*Frentzenin ensimmäinen paalupaikka
*Stewartin ensimmäiset MM-pisteet ja palkintosija
*Tyrrellin viimeiset MM-pisteet

## Lähteet
Rumat sävelet

**Rumat sävelet** (PÄLP 24) on Hassisen Koneen albumi vuodelta 1981. Levy sai paremmat arvostelut kuin Hassisen Koneen esikoislevy *[[Täältä tullaan Venäjä]].* Yleisradion musiikkitoimittajat valitsivat LP:n vuoden kotimaiseksi kevyen musiikin levyksi.

Kappaleet 1–7 on äänitetty Turussa Studio 55:ssä 20.–23. lokakuuta 1980 ja 16.–18. maaliskuuta 1981. Ne on miksattu Takomo Studioissa Helsingissä. Kappaleet 8–11 on äänitetty ja miksattu 11.–15. toukokuuta 1981 MSL-Studiossa Lempäälässä.

Kaikki albumin alkuperäiset kappaleet ovat Ismo Alangon säveltämiä ja sanoittamia. Sovitukset ovat Hassisen koneen. Remasteroidun levyn lisäkappaleista ”Raha ratkaisee” on Irwin Goodmanin säveltämä ja Veikko Salmen sanoittama. Kappaleet 13 ja 14 ovat Ismo Alangon tekemiä.

Albumi on julkaistu myös EMI:n ”Kultaiset rock-klassikot” -sarjassa.

## Kappaleet
#
#
#
#
#
#
#
#
#
#
#

**Vuoden 2004 remasteroitu CD**
#
#
#

## Kokoonpano
* Ismo Alanko – laulu, kitara, kosketinsoittimet (2, 5, 9), sellot (1, 6)
* Reijo Heiskanen – kitara, taustalaulu
* Jussi Kinnunen – basso, taustalaulu
* Harri Kinnunen – rummut

## Arvostelut
* Soundi (03/2004): 

## Singlet

### Jurot nuorisojulkkikset
#
#
#

### Pelkurit
#
#

Single on ilmestynyt alun perin jukebox-käyttöön.

### Rajat
#
#

Single on ilmestynyt alun perin jukebox-käyttöön.

### On jouluyö, nyt laulaa saa
#
#

## Lähteet
*Ismo Alanko . com
*Hassisen Kone
*Suomen äänitearkiston tietokanta
*Poko Rekordsin sivustot 

### Viitteet

## Kirjallisuutta
* 

## Aiheesta muualla
*
Joel Perovuo

**Joel Iljits Perovuo** (s. 11. elokuuta 1985 Helsinki) on suomalainen uransa päättänyt jalkapalloilija, joka edusti pelaajaurallaan pisimpään espoolaista FC Honkaa. Hänen pelipaikkansa oli keskikenttäpelaaja. Aikaisemmin urallaan Perovuo pelasi lähinnä hyökkäävässä roolissa, mutta sittemmin rooli vaihtui puolustavampaan rooliin.

Perovuo aloitti jalkapallon Espoon Palloseurassa, josta hän siirtyi FC Honkaan 13-vuotiaana. Hänet palkittiin vuonna 2005 Hongan lupaavimpana nuorena pelaajana. Ensimmäisellä liigakaudellaan, kaudella 2006, Perovuo teki lopullisen läpimurtonsa Hongan ykkösjoukkueessa, jossa edellistä kautta oli häirinnyt asevelvollisuuden suorittaminen. Kauden päätteeksi urheilulehti IS Veikkaaja valitsi hänet vuoden liigatulokkaaksi. Perovuo pelasi Hongassa vuoteen 2009 asti, minkä jälkeen hän siirtyi ruotsalaiseen Djurgårdeniin. 

Elokuussa 2011 Perovuo siirtyi Helsingin Jalkapalloklubiin.
Alkukaudesta 2014 Perovuo pelasi puolalaisessa Jagiellonia Białystokissa. Osapuolet kuitenkin purkivat alun perin kahden kauden mittaiseksi solmitun sopimuksen jo neljän pelin jälkeen. Virallisesti syy on pelaajan ja seuran välinen kysymys, mutta epävirallisesti kyse oli seuran palkanmaksukyvystä.

Perovuo lopetti uransa jalkapalloilijana kauden 2020 päätteeksi. Hän on toiminut FC Hongan  apuvalmentajana kaudesta 2025 alkaen.

Perovuo on pelannut Suomen A-maajoukkueessa kaksi maaottelua.

## Lähteet

## Aiheesta muualla

* Joel Perovuo (90minut.pl) (puolaksi)
* Perovuon tiedot Veikkausliigan sivuilla
* Joel Perovuo Soccerway-sivustolla
Espanjan Grand Prix 1997

**Espanjan Grand Prix 1997** oli Formula 1 -sarjan osakilpailu, joka ajettiin Circuit de Catalunya -radalla Espanjassa 25. toukokuuta 1997.  Kilpailun voitti Jacques Villeneuve, jolle voitto oli kauden kolmas. Ensimmäistä kertaa kilpailun nopeimman kierroksen ajoi Giancarlo Fisichella Jordanilla aikaan 1,22.242. Olivier Panis saavutti uransa viimeisen palkintosijan.

## Tulokset

## Lähteet
Yö saapuu

**Yö saapuu** () on Isaac Asimovin kirjoittama tieteisnovelli. Se julkaistiin ensimmäisen kerran vuonna 1941 ja on sen jälkeen julkaistu uudelleen useita kertoja ja se on voittanut useita palkintoja. Vuonna 1968 Science Fiction Writers of America -kirjailijajärjestö valitsi sen kaikkien aikojen parhaaksi tieteisnovelliksi. Vuonna 1990, kaksi vuotta ennen Asimovin kuolemaa, Robert Silverberg laajensi novellin romaaniksi. Suomeksi kirja julkaistiin 1994 (WSOY FAN-sarjassa). Lisäksi novellin pohjalta on tehty kaksi elokuvaa, joista kumpikaan ei kuitenkaan saanut kovin hyvää vastaanottoa.

## Juoni

Tarina kertoo planeetasta nimeltä Lagash (romaaniversiossa Kalgash), jota valaisee kuuden tähden järjestelmä (novellissa Alfa, Beta, jne; romaanissa kaikilla auringoilla on oma nimi). Tämän ansiosta kaikissa osissa planeettaa on aina valoisaa.

Tähtitieteilijät kuitenkin huomaavat laskelmistaan, että jossain on taivaankappale, joka ei näy paljaalla silmällä. Pian he päätyvät laskelmissaan siihen lopputulokseen, että harvinaisena päivänä, jolloin vain yksi aurinko on taivaalla, tämä taivaankappale tulee aiheuttamaan auringonpimennyksen ja koko planeetta kokee lyhyen pimeyden jakson. Tämä harvinainen tapahtuma tapahtuu vain 2049 vuoden välein.

Tiedemiehet tietävät, että jatkuvaan valoon sopeutuneet planeetan asukkaat eivät kestä pimeyttä ja ennustavat valtavaa maailmanlaajuista massahysteriaa: kaikki aikaisemmat pimennykset näyttävät arkeologisten todistusten perusteella johtaneen sivilisaation tuhoon. He yrittävät turhaan saada ihmisiä varautumaan seuraavaan kaaokseen. Lisäksi tiedemiehet joutuvat tekemisiin kultistien kanssa, jotka ovat jo pitkän aikaa saarnanneet sivilisaation tuhosta. Kultilla vaikuttaa olevan tietoja edellisistäkin maailmanlopuista.

## Muussa mediassa

* Vuonna 1988 tarinasta tehtiin pienen budjetin elokuva, mikä filmattiin Arcosanti-projektin alueella.  Toinen filmiversio tehtiin vuonna 2000.

* Vuoden 2000 elokuva *[[Pimeän uhka]]* lainaa kirjan ideaa planeetasta, joka kylpee jatkuvassa auringonvalossa; elokuvassa pimeys tulee 22 vuoden välein.

## Lähteet

* 

## Aiheesta muualla
* Juhani Hinkkanen: Y&ouml; saapuu. Aikakone 1–2/1994–95.
Sipoon vanha kirkko

**Sipoon vanha kirkko** eli **Pyhän Sigfridin kirkko** (ruots. *Sibbo gamla kyrka, Sankt Sigfrid*) on Sipoon kirkonkylässä sijaitseva keskiaikainen harmaakivikirkko. Kirkko on suosittu vihkikirkko kesäisin.

## Historia
Kirkko on rakennettu vuosina 1450–1454, ja se on saman tuntemattoman suunnittelijan, niin kutsutun Pernajan mestarin, käsialaa kuin eräät muutkin Itä-Uudenmaan harmaakivikirkot (esimerkiksi Porvoon tuomiokirkko, Pernajan kirkko ja Vantaan Pyhän Laurin kirkko). Kirkko on nimetty Englannista kotoisin olleen pyhimyksen Sigfridin mukaan. Alkuvaiheessa, ennen uskonpuhdistusta, se toimi roomalaiskatolisena kirkkona.

Kirkko poikkeaa edellä mainituista osittaisen kaksilaivaisuutensa ja keskiaikaisen maa-kivilattian osalta. Vanha kirkko jäi pitkäksi aikaa rappeutumaan, kun se hylättiin uuden kirkon valmistuttua vuonna 1885. Vuonna 1914 helsinkiläiset kesäasukkaat perustivat Sipooseen kotiseutuyhdistyksen, joka otti tehtäväkseen pahasti rappeutumaan päässeen vanhan kirkon entisöinnin. Rakennus on entistetty 1930-luvulla mutta ei kuitenkaan aivan alkuperäiseen asuunsa.

Sipoon vanhan kirkon kellotapuli rakennettiin alun perin puusta. Nykyinen, alaosaltaan kivinen tapuli on rakennettu vuonna 1811. 

## Kirkko ja kirkon esineistö

Kirkossa on nähtävillä alkuperäisiä maalauksia, jotka on tehty punamultaa ja mustanokea käyttäen. Maalaukset esittävät kristillisiä symboleita ja hahmoja, mutta seasta löytyy myös esikristillisiä maalauksia. Seinillä on vanhan ajan mahtisukujen hautajaisvaakunoita. Alttarin kohdalla on 1500-luvulta peräisin oleva krusifiksi. Alttarin vasemmalla puolella on kirkkoherra Lars Pampineuksen muistotaulu (epitafi). Kirkon sisällä on myös erilaisin kristillisin symbolein koristeltu saarnatuoli ja profeettoja ja apostoleja kuvaavia maalauksia. Eteistilassa on jalkapuu. Kirkon lattia on mukulakiveä.

## Kuvia

Interior of St. Sigfrid's Church in Sipoo, Finland, 2021 July.jpg|Kirkkosali
Sipoo, Finland (51335404894).jpg|Saarnastuoli ja alttari
Sipoo, Finland (51335727175).jpg|Holvien yksityiskohtia
Sipoo Old Church - Jalkapuu IMG 8915 C.JPG|Jalkapuu asehuoneessa


## Katso myös
*Luettelo Suomen keskiaikaisista kivikirkoista
* Sipoon vanha kirkko

## Lähteet

## Aiheesta muualla

*
Kanadan Grand Prix 1997

**Kanadan Grand Prix 1997** oli Formula 1 -sarjan osakilpailu, joka ajettiin Circuit Gilles Villeneuve -radalla 15. kesäkuuta 1997. Kilpailun voitti Ferrarin Michael Schumacher, jolle voitto oli kauden toinen. Nopeimman kierroksen ajoi David Coulthard aikaan 1,19.635.

Kilpailu oli itävaltalaisen Alexander Wurzin ensimmäinen F1-osakilpailu. Kilpailun aikana johdossa oli Michael Schumacher ja David Coulthard.

## Tulokset

## Muuta
*Kilpailu keskeytettiin kierroksella 54 Olivier Panisin onnettomuuden takia
*Giancarlo Fisichellan 1. palkintosija
*Shinji Nakanon 1. MM-piste
*Alexander Wurzin 1. kilpailu
*David Coulthard ajoi nopeimman kierroksen keskinopeudella 199,857 km/h (kierroksella 37)
*Mercedes-moottorin ensimmäinen nopein kierros yli 40:n vuoteen.

## Lähteet
Ranskan Grand Prix 1997

**Ranskan Grand Prix 1997** oli Formula 1 -sarjan osakilpailu, joka ajettiin Magny-Coursilla 29. kesäkuuta 1997. Kilpailun voitti Michael Schumacher, jolle voitto oli toinen perättäinen ja kauden kolmas. Schumacher ajoi myös kilpailun nopeimman kierroksen ajalla 1,17.910. Norberto Fontana ajoi ensimmäisen F1-kilpailunsa. 
 
## Tulokset

## Lähteet
I Write Sins Not Tragedies

**I Write Sins Not Tragedies** on toinen single vaihtoehto-rockia soittavan yhtyeen Panic! at the Discon levyltä A Fever You Can't Sweat Out. Se julkaistiin 27. elokuuta 2006 CD-levynä ja 7" tuuman vinyylinä. 

Kappaleen on kirjoittanut kitaristi ja taustalaulaja Ryan Ross. Kappale kertoo tarinan hermostuneesta sulhasesta, joka kuulee hääpäivänään kahden häävieraan kertovan hänen morsiamensa olevan huora. Sulhanen tuntee olevansa avuton ja koettaa ymmärtää. Tosin on tulkittu, että tarinan kertoja ei ole sulhanen vaan hänen omatuntonsa.

## Kappaleet
**UK 7" - helmikuu 2006**
*A. "I Write Sins Not Tragedies"

**UK CD - helmikuu 2006**
#"I Write Sins Not Tragedies"
#"Nails for Breakfast, Tacks for Snacks" (Demo-versio)

**WMI CD - toukokuu 2006**
#"I Write Sins Not Tragedies" - 3:10
#"Nails for Breakfast, Tacks for Snacks" (Demo-versio) - 3:57
#"The Only Difference Between Martyrdom and Suicide Is Press Coverage" (Tommie Sunshine Brooklyn Fire Remix) - 5:04

**UK CD - lokakuu 2006**
#"I Write Sins Not Tragedies"
#"Karma Police" (Denver - live)

**UK 7" - lokakuu 2006** 
*A. "I Write Sins Not Tragedies"
*B. "But It's Better If You Do" (Glasgow - live)

**UK 7" - lokakuu 2006** 
*A. "I Write Sins Not Tragedies"
*B. "I Write Sins Not Tragedies" (Denver - live)

**CD - lokakuu 2006**
#"I Write Sins Not Tragedies"
#"Nails for Breakfast, Tacks for Snacks" (Demo-versio)
#"The Only Difference Between Martyrdom and Suicide Is Press Coverage" (Tommie Sunshine Brooklyn Fire Remix)
#"I Write Sins Not Tragedies" (video)

## Musiikkivideo

Tämä on *Panic! at the Discon* ensimmäinen single, ja siitä on tehty musiikkivideo. Videossa on sirkus-teemaiset häät. Videon alussa morsian ja sulhanen (esittäjänä Daniel Isaac) ovat menossa naimisiin. Sulhasen sirkus-perheen riidan jälkeen morsian juoksee ulos, ja yksi häävieraista seuraa häntä. Sirkuksen johtajaa esittää Panic! at the Discon laulaja Brendon Urie, joka ohjaa sulhasen ulos, missä hänen morsiamensa ja häntä seurannut häävieras suutelevat toisiaan. Tämä on kohta, jossa huomataan, että Urie on itse asiassa ollut koko ajan sulhasen omatunto.
Ajonvakautusjärjestelmä

**Ajonvakautusjärjestelmä** tai **ajovakauden hallintajärjestelmä**, **ESC** (engl. *electronic stability control*), on ajoneuvoissa oleva järjestelmä, joka korjaa kuljettajan tekemiä ohjausvirheitä elektroniikan ja fysiikan lakien mahdollistamissa tapauksissa. Tyypillisiä ohjausvirheitä ovat liian suuri tilannenopeus, yli- tai aliohjautuminen tai auton lähteminen heittelehtimään. Järjestelmä pyrkii palauttamaan auton kuljettajan valitsemalle ajolinjalle käyttämällä yksittäisten pyörien jarrutusta ja/tai säätelemällä moottorin vääntömomenttia (muuttamalla sytytysennakkoa ja/tai polttoaineen syöttöä). Järjestelmä on usein kytköksissä lukkiutumattomiin jarruihin ja luistonestojärjestelmään. Se tarkkailee olosuhteita nopeusanturin, ohjauspyöräanturin ja kiihtyvyysantureiden perusteella. Esimerkiksi jos vasemmalle kaartuvassa mutkassa auton perä liukuu oikealle, järjestelmä jarruttaa oikeanpuoleista etupyörää. Useissa autoissa ajonvakautuksessa on myös niin sanottu ”Sport-tila”, joka sallii pientä luistoa.

ESC:n on arvioitu vähentävän hallinnan menettämisestä johtuvia törmäyksiä noin 40 prosenttia. Vuonna 2014 Suomessa vältettiin ESC:n ansiosta 37 liikennekuolemaa ja 747 loukkaantumista. Kun järjestelmä on yleistynyt kaikkiin henkilöautoihin, ESC:n arvioitiin vähentävän liikennekuolemia noin 23 prosenttia ja loukkaantumisia noin 11 prosenttia.

Ajonvakautusjärjestelmät tulivat markkinoille vuonna 1995. 

Ajonvakautusjärjestelmiä alkoi tulla lähinnä lisävarusteisena kalliisiin automalleihin 1990-luvulla. Ajonvakautusjärjestelmä tuli vakiovarusteeksi Mercedes-Benzin A-sarjaan sen jälkeen, kun autotoimittajat olivat vuonna 1997 kaataneet auton testiradalla tekemässään väistökokeessa (ns. hirvikokeessa). Valmistaja päätti sen seurauksena varustaa kyseisen mallin jatkossa valmistuvat yksilöt ajonvakautuksella. Järjestelmä yleistyi eurooppalaisissa ylemmän keskiluokan ja sitä kalliimmissa autoissa 2000-luvun alussa, ja vuosikymmenen loppupuolella se oli vakiovarusteena lähes kaikissa eurooppalaisissa alemman keskiluokankin autoissa. 

Ajovakausjärjestelmä tuli Euroopan unionin jäsenmaissa pakolliseksi uusien henkilöautojen varusteeksi vuonna 2014.

## Eri valmistajien käyttämiä nimityksiä ajonvakautusjärjestelmästä
* **Active Handling**: Chevrolet Corvette
* **ASC** (Active Stability Control): Mitsubishi
* **DSC** (Dynamic Stability Control): BMW, Mazda, Jaguar
* **DSTC** (Dynamic Stability and Traction Control): Volvo
* **ESC** (Electronic Stability Control): yleisnimitys englanniksi
* **ESP** (Electronic Stability Program): Ford, Audi, Peugeot, Hyundai, Mercedes-Benz, Opel, Škoda, SEAT, Volkswagen, Nissan, Citroën, Chevrolet, Saab
* **MSP** (Maserati Stability Program): Maserati
* **PSM** (Porsche Stability Management): Porsche
* **StabiliTrak:** Saturn, Chevrolet, Cadillac, GMC, Opel
* **STC** (Stability and Traction Control): Volvo
* **VDC** (Vehicle Dynamic Control): Alfa Romeo, Fiat
* **VSA** (Vehicle Stability Assist): Honda
* **VSC** (Vehicle Skid Control): Toyota

## Lähteet
Harsoinen teräs

**Harsoinen teräs** (PÄLP 34/POKS 34) on Hassisen Koneen albumi vuodelta 1982. Myyntiin se tuli 20. maaliskuuta. Syksyllä 1981 oli tapahtunut kokoonpanon muutoksia, ja vaikka albumi saikin hyvän vastaanoton, Hassisen Kone ilmoitti bändin hajoamisesta kesän lopussa 1982.  Kappale ”Seinät” on alun perin äänitetty samoissa sessioissa levyn kanssa, mutta se jätettiin pois levyltä. Ensijulkaisunsa se sai vuonna 1997 Alangolla -Ismo Alangon lauluja -boksilla ja 2004 se sisällytettiin bonusbiisiksi remasteroituun CD-versioon.

*Helsingin Sanomien* Markku Fagerlund piti albumia yhtenä kaikkien aikojen kovimmista suomalaisista rocklevyistä: ”Siinä sanat, sävellykset ja esitys muodostavat tinkimättömän kokonaisuuden, joka vain paranee mitä enemmän sitä kuuntelee.” Hän arvosti erityisesti seitsenmiehisen kokoonpanon musisoinnin vivahteikkuutta.

## Kappaleet
Kaikki kappaleet säveltänyt ja sanoittanut Ismo Alanko.

# 
# 
# 
# 
# 
# 
# 
# 
# 

**Vuoden 2004 remasteroitu CD**
# 
# 
# 

## Kokoonpano
* Ismo Alanko – laulu, lyömäsoittimet
* Jukka Orma – kitara, lyömäsoittimet
* Jussi Kinnunen – basso, taustalaulu, lyömäsoittimet
* Harri Kinnunen – rummut, lyömäsoittimet
* Eero ”Safka” Pekkonen – kosketinsoittimet, taustalaulu, lyömäsoittimet
* Antti Seppo – saksofoni, taustalaulu, lyömäsoittimet
* Hannu Porkka – lyömäsoittimet

## Arvostelut
* Soundi (03/2004): 

## Singlet

### Levottomat jalat
# 
# 

### Hiljaa virtaa veri
# 
# 

## Lähteet

Ismo Alanko . com
Hassisen Kone
Suomen äänitearkiston tietokanta
Pokon sivustot
Philippe Troussier

**Philippe Omar Troussier** (s. 21. maaliskuuta 1955 Pariisi, Ranska) on Marokossa asuva ranskalainen jalkapallovalmentaja. 

## Valmennusura
Troussier on tullut tunnetuksi maajoukkuevalmentajana, eritoten Afrikassa ja Japanissa. Troussier sai lempinimen "Valkoinen noitatohtori" ansioistaan Norsunluurannikon, Burkina Fason, Nigerian ja Etelä-Afrikan maajoukkueiden ja norsunluurannikkolaisen ASEC Abidjanin valmentajana.

Parhaiten Troussier kuitenkin tunnetaan Japanin maajoukkuevalmentajana. Troussier valmensi saarella 1998–2002 ja Troussierin aikana Japani voitti Aasian jalkapallocupin 2000, sijoittui toiseksi Maanosaliittojen cupissa 2001 ja viidenneksi Sydneyn kesäolympialaisissa 2000. Troussierin alaisuudessa Japani pelasi myös MM-kisoissa 2002 sijoittuen 16 parhaan joukkoon. Troussier valmensi myös Japanin MM-hopealle Nuorten maailmanmestaruuskisoissa 1999.

2005 Troussier nimettiin Marokon jalkapallomaajoukkueen päävalmentajaksi, mutta hän sai potkut vain kahden kuukauden kuluttua nimityksestä.

Maaliskuussa 2008 Troussier palasi valmennuskentille, mutta pesti Japanin 3.divisioonassa pelanneessa FC Ryūkyūssa jäi lyhyeksi.

Helmikuussa 2011 Troussier siirtyi valmentamaan Kiinan pääsarjaan Shenzhenia. Seura putosi ranskalaisen johdolla Kiinan Superliigasta, jossa se oli pelannut yhtäjaksoisesti vuodesta 1998 alkaen. Troussier sai heikosta tuloksesta huolimatta jatkaa, muttei onnistunut nostamaan seuraa takaisin liigaan. Hänen sopimuksensa seuran kanssa päättyi kauteen 2013. 

Heinäkuussa 2014 Troussier jatkoi valmennusuraansa tunisialaisen CS Sfaxienin päävalmentajana.  Hän jätti seuran syyskuussa 2014, kun Sfaxien putosi Afrikan Mestarien liigan loppuottelusta. 

Kaudeksi 2015 Troussier palasi Kiinaan valmentamaan Hangzhou Greentownia.  Heikot tulokset johtivat kuitenkin potkuihin heinäkuun alussa 2015. 

### Saavutukset
*Norsunluurannikon mestaruus: 1990, 1991, 1992
*Aasian mestaruus: 2000
*Aasian vuoden valmentaja: 2000

## Yksityiselämä
Vuonna 2006 Troussier ja hänen vaimonsa Dominique kääntyivät Islamin uskoon. Tuolloin Philippe Troussier vaihtoi nimekseen Omar Troussier ja hänen vaimonsa otti nimekseen Aminan. Troussiereillä on kaksi marokkolaista adoptiolasta, Selma ja Mariam.

## Lähteet
Nacer Barazite

**Nacer Barazite** (s. 27. toukokuuta 1990 Arnhem, Gelderland, Alankomaat) on alankomaalainen jalkapalloilija, joka edustaa Al Jaziraa. Barazite on pelipaikaltaan hyökkäävä keskikenttäpelaaja, eli niin sanottu piilokärki. Hän on edustanut maataan useissa juniorimaajoukkueissa.

Kesällä 2006 Arsenaliin NEC Nijmegenistä siirtynyt Barazite debytoi ykkösjoukkueessa jo samana kesänä, harjoitusottelussa Boreham Woodia vastaan. Hän teki ottelussa joukkueensa kolmannen maalin. Hän on pelannut myös Derby Countissa, Austria Wienissä, Monacossa, Utrectissa ja vuodesta 2018 lähtien Al Jazirassa.

## Lähteet

## Aiheesta muualla
* Baraziten tiedot Arsenalin sivuilla
Germanicus

**Germanicus Julius Caesar Claudianus** (24. toukokuuta 15 eaa./16 eaa. – 10. lokakuuta 19 jaa.), usein tunnettu nimellä **Germanicus**, oli roomalainen sotapäällikkö ja keisari Tiberiuksen veljen Drusuksen ja Marcus Antoniuksen tyttären Antonian poika. Germanicus oli myös keisari Claudiuksen veli, Agrippinan mies ja keisari Caligulan isä.

Germanicus soti menestyksekkäästi germaaneja vastaan vuosina 13–16. Kun Augustus kuoli, Reinillä olleet legioonat tarjosivat keisarinarvoa kansan suosiossa olleelle Germanicukselle. Hän ei kuitenkaan suostunut keisari Tiberiuksen vastaisiin kapinahankkeisiin ja onnistui saamaan salaliittolaiset järkiinsä. Germanicus yritti kostaa Teutoburgin tappion ja valloittaa Germanian takaisin Roomalle, mutta Arminius osoittautui liian kovaksi vastustajaksi. Tiberius kutsui Germanicuksen takaisin Roomaan, sillä hän katsoi, että sota germaaneja vastaan tuhlasi liikaa Rooman voimavaroja. Vuonna 17 pitämänsä triumfin jälkeen Germanicus lähti tarkastamaan itäisiä provinsseja. Hän kuoli äkillisesti idässä vuonna 19, mahdollisesti salajuonen uhrina.

## Lähteet
Bryan Trottier

**Bryan John Trottier** (s. 17. heinäkuuta 1956 Val Marie, Saskatchewan, Kanada) on entinen kanadalainen jääkiekkoilija, jonka New York Islanders varasi vuoden 1974 NHL-varaustilaisuuden toisella kierroksella, numerolla 22. Trottier pelasi keskushyökkääjänä 18 kautta National Hockey League -liigassa New York Islandersin ja Pittsburgh Penguinsin joukkueissa. Hän voitti neljä Stanley Cupia Islandersissa, kaksi Penguinsissa ja yhden Colorado Avalanchen apuvalmentajana.

Pelaajauransa huipulla Trottierin voinee katsoa olleen New York Islandersin menestysjoukkueen ykkösketjun keskushyökkääjänä pelatessaan. Tuolloin hänen laitahyökkääjänsä olivat useimmiten Mike Bossy ja Clark Gillies, ja kentällisen peliä tekevänä puolustajana toimi Denis Potvin.

Maajoukkuetasolla Trottier edusti Kanadan lisäksi myös Yhdysvaltoja sillä oli huolimatta kanadalaisesta syntyperästään oikeutettu maan kansalaisuuteen alkuperäisamerikkalaisten sukujuuriensa tähden. Hän kuuluu métis-kansaan.

## Saavutuksia
* WCJHL:n tähdistöjoukkueessa vuonna 1975
* Calder Memorial Trophy vuonna 1976 (vuoden tulokkaan palkinto)
* ssa vuosina 1976, 1978, 1980, 1982, 1983, 1985, 1986 ja 1992
*  vuosina 1978 ja 1979
* NHL:n plus/miinus-tilaston voitto vuonna 1979
* Art Ross Trophy vuonna 1979
* Hart Trophy vuonna 1979
* Conn Smythe Trophy vuonna 1980
* Stanley Cupin voittajajoukkueen kapteeni vuosina 1980–1983
*  vuosina 1982 ja 1984
* Bud Man of the Year Award vuonna 1988
* King Clancy Memorial Trophy vuonna 1989
* Valinta Hockey Hall of Fameen 1997
* Sijalla 31. The Hockey News -lehden 100 suurimman NHL-jääkiekkoilijan listalla vuonna 1998

## Tilastot

## Katso myös

* Luettelo Hockey Hall of Famen jäsenistä
* Luettelo 1 000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista
* Luettelo NHL-ennätysten tekijöistä
* Luettelo vähintään viisi maalia yhdessä NHL-ottelussa tehneistä pelaajista

## Lähteet
* Bryan Trottier hockeydraftcentral.comissa
### viitteet
Akkutesteri

**Akkutesteri** on mittalaite, jolla mitataan akun kuntoa tai varaustilaa. Mittaamiseen on useita erilaisia mittalaitteita.

Nykyaikaisen testerin toiminta perustuu akun sisäisen impedanssin määrittämiseen. Tietämällä samanlaisen uuden akun sisäinen vastus ja vertaamalla sitä mitattuun tulokseen voidaan määrittää akun toimintakunto. Mittaukseen käytetään noin 1&nbsp;kHz:n taajuista vaihtojännitettä ja virtana noin 50&nbsp;mA. Vastusarvo kasvaa ajan mittaan, esimerkiksi akunlevyjen korrosioidessa ja elektrolyytin heikentyessä. 100&nbsp;Ah:n akun vastus on luokkaa 1&nbsp;mΩ ja 1000 Ah:n akun&nbsp;0,13 mΩ. Akun kunto on heikko, kun vastusarvo on kasvanut 1,5–2-kertaiseksi uuteen akkuun nähden. Lisäksi testeri mittaa jännitteen, joka ei saa olla testeriin asetettua arvoa alempi. Vastusarvo vaihtelee merkittävästi akun varaustilasta riippuen, joten mittaus tulee aina suorittaa esimerkiksi täyteen ladatulle akulle. Vastus riippuu myös lämpötilasta, joten mittaus on syytä suorittaa aina esimerkiksi huoneenlämmössä. Akkua ei tarvitse irrottaa virtapiiristä mittauksen ajaksi. Pienestä vastusarvosta johtuen mittaus tulee suorittaa aina samasta kohtaa, jolloin liitokset tai lyijynavan vastus ei vaikuta mitattuun vastusarvoon. Li-ion- ja joskus Ni-MH-akussa voi olla sarjaankytkentä PTC-suojavastukseen ja/tai FET-virranrajoitukseen, jolloin akkutesterillä niitä ei voi täsmällisesti mitata.

**Kuormitustestauksessa** akkua puretaan, kunnes sen jännite laskee arvoon, joka vastaa lähes täysin puretun akun jännitettä. Akun kapasiteetti on tällöin purkuun käytetyn virran arvo kertaa aika.

Lyijyakun varaustilaa voi mitata myös '''areometrillä'''. Nestettä imetään akkukennosta laitteen sisään. 100&nbsp;% varaustilaa vastaava akkunesteen ominaispaino on noin 1,265 g/cm³. Lämpötila vaikuttaa lukemaan.

'''Volttimittarilla''' voi karkeasti arvioida akun varaustilaa. Tavallisessa kuusikennoisessa lyijyakussa 100&nbsp;%:n varaustilaa vastaa noin 12,65&nbsp;V ja 0&nbsp;%:n vastaava jännite on 11,89&nbsp;V.

**Oikosulkumittauksessa** mitataan lyhytaikaisesti akun antamaa maksimivirtaa.
Fran Mérida

**Francisco ”Fran” Mérida Pérez** (s. 4. maaliskuuta 1990 Barcelona) on espanjalainen jalkapalloilija, joka edustaa Brasilian pääsarjassa pelaavaa Atlético Paranaensea. Méridan pelipaikka on keskikentällä, joko keskellä tai vasemmalla laidalla. Hänen suurimpia vahvuuksiaan ovat teknisyys ja luovuus.

## Ura

Mérida liittyi Barcelonan junioreihin kahdeksanvuotiaana, mutta päätti kesällä 2006 siirtyä maanmiehensä ja toisen Barcelona-kasvatin Cesc Fàbregasin jalanjäljissä Arsenaliin. Hän teki Arsenalin kanssa ammattilaissopimuksen maaliskuussa 2007. Siirrosta aiheutui suurehko kohu, sillä Barcelona, joka ei saanut pelaajasta siirtokorvausta, katsoi että seuran oikeuksia kasvattajana oli loukattu ja aloitti oikeusjutun Méridaa ja Arsenalia vastaan. Arsenal määrättiin lopulta lokakuussa 2007 maksamaan 3,2 miljoonan euroa Barcelonalle. Tapauksella saattaa olla merkittäviä seurauksia englantilaisseuroille, jotka voivat paikallisten lakien mukaan tehdä ammattilaissopimuksen 16 vuotta täyttäneen pelaajan kanssa, kun Espanjassa vastaava ikä on 18.

Ensiesiintymisensä Arsenalin edustusjoukkueessa Merida teki elokuussa 2006, harjoitusottelussa Boreham Woodia vastaan. Hän teki ottelussa yhden Arsenalin neljästä maalista. Kaudella 2006–2007 Mérida pelasi lähinnä reservi- ja akatemiasarjan otteluita ja oli yhdessä Arsenalin liigacup-ottelussa vaihdossa. Syksyllä 2007 hän pääsi kentälle muutamissa liigacupin otteluissa. Kevätkauden 2008 Mérida pelasi lainalla Espanjan Segunda Divisiónin Real Sociedadissa.

Kesäkuussa 2010 Mérida siirtyi Arsenalista kotimaahansa Atlético Madridin joukkueeseen vapaalla siirrolla, kun hänen sopimuksensa Arsenalin kanssa päättyi.  Mérida sai Atléticossa peliaikaa niukasti ja oli lyhyen ajan lainalla portugalilaisessa Bragassa. Atléticosta hän siirtyi sarjaporrasta alempana pelaavaan Alicanten Hérculesiin. Mérida siirtyi nykyiseen seuraansa helmikuussa 2013.

Mérida oli vuonna 2007 mukana alle 17-vuotiaiden EM-kilpailuissa kultaa ja alle 17-vuotiaiden MM-kilpailuissa hopeaa voittaneessa Espanjan joukkueessa.

## Lähteet

## Aiheesta muualla
* Fran Mérida Arsenalin sivustolla 
* Fran Mérida Football Database -sivustolla 
* Fran Mérida BDFutbol-sivustolla 
* Fran Mérida Transfermarkt-sivustolla
Serge Savard

**Serge Aubrey Savard** OC , CQ, (s. 22. tammikuuta 1946, Montreal, Quebec, Kanada) on entinen kanadanranskalainen jääkiekkoilija, joka tuli tunnetuksi pelatessaan puolustajana Montreal Canadiensin NHL-joukkueessa. Hän toimii tätä nykyä liikemiehenä Montrealissa.

## Saavutuksia
* Conn Smythe Trophy 1969 
* Pelasi NHL:n tähdistöottelussa 1970, 1973, 1977, ja 1978
* NHL:n kakkostähdistössä 1979
* Pelasi NHL:n joukkueessa  Challenge Cupissa 1979
* Bill Masterton Memorial Trophy 1979
* Nimitys Hockey Hall of Fameen 1986

## Tilastot

## Katso myös
* The Hockey Newsin luettelo 100 parhaasta NHL-pelaajasta

## Lähteet
* Savard HHOF:n sivuilla

### Viitteet
Lights Out (Lil Wayne)

**Lights Out** on rap -artisti Lil Waynen toinen studioalbumi. Albumi julkaistiin 19. joulukuuta 2000.

## Kappalelista
#"Watch Them People (Intro)" – 0:33
#"Get Off the Corner" – 4:45
#"On the Grind" – 3:51
#"Hit U Up" (mukana Hot Boys) – 5:11
#"Everything" – 4:42
#"Fuck wit Me Now" – 4:33
#"Lil' One" (mukana Big Tymers) – 3:11
#"Break Me Off" (mukana Big Tymers & Unplugged) – 4:25
#"Skit" – 0:42
#"Wish You Would" – 4:14
#"Grown Man" – 4:33
#"Shine" (mukana Mack 10, Mickey & Big Tymers) – 5:04
#"Jump Jiggy" – 4:13
#"Realized" – 4:00
#"Tha Blues" – 3:49
#"Let's Go" (mukana Big Tymers) – 4:22
#"Biznite" – 4:44
#"Act a Ass" (mukana B.G.) – 4:08
#"Beef" – 4:24

## Singlet
* "Get Off the Corner" (2000)
* "Everything" (2001)
* "Shine" (2001)
Walton-vaihe

**Walton-vaihe** (*Waltonian*) oli Englannin plioseenin lopun lämmin kausi, jota vastaa Alankomaissa Reuver-vaiheen ja yleismaailmallisemmin Piacenza-vaiheen (*Piacenzian*) loppuosa. Vaihe päättyi  2,58 miljoonaa vuotta sitten. Walton-vaihe edelsi pleistoseenin jääkausia. Silloin kasvoi ainakin jossain vaiheessa Englannissa mäntyä (*[[Pinus]]*) ja koivuja (*[[Betula]]*) ja lisäksi lauhkean vyöhykkeen tammisekametsää, jossa oli tammea (*[[Quercus]]*), jalokuusta (*[[Abies]]*), jalavaa (*[[Ulmus]]*) ja kastanjaa (*[[Castanea]]*). Tätä kautta seurasi Englannissa pleistoseeniin kuuluva kylmä preludhamian,  Alankomaissa pretiglian-jääkausi.

## Lähteitä
*G. Kuhlmann ym. (2006) ''Netherlands Journal of Geosciences'' 85, 19–35.
Tha Block Is Hot

**Tha Block Is Hot** on rap -artisti Lil Waynen ensimmäinen studioalbumi, joka julkaistiin 2. marraskuuta 1999.

## Kappaleluettelo
#"Intro" (feat. Big Tymers) – 1:47
#"Tha Block Is Hot" (feat. B.G., Juvenile) – 4:12
#"Loud Pipes" (feat. B.G., Big Tymers, Juvenile) – 5:14
#"Watcha Wanna Do" – 3:50
#"Kisha" (feat. Hot Boys) – 4:17
#"High Beamin'" (feat. B.G.) – 4:09
#"Lights Off" – 4:06
#"Fuck tha World" – 4:46
#"Remember Me" (feat. B.G.) – 3:54
#"Respect Us" (feat. Juvenile) – 5:01
#"Drop it Like it's Hot" (feat. B.G., Big Tymers, Juvenile) – 5:14
#"Young Playa" (feat. Big Tymers) – 3:47
#"Enemy Turf" (feat. Juvenile) – 4:19
#"Not Like Me" (feat. B.G., Paparue, Big Tymers) – 4:03
#"Come On" (feat. B.G.) – 3:35
#"Up to Me" (feat. Turk) – 4:31
#"You Want War" (feat. Turk) – 3:25

## Singlet
* "Tha Block Is Hot" (1999)
* "Respect Us" (2000)
Tha Carter II

__NOTOC__
**Tha Carter II** on Lil Waynen viides studioalbumi sekä Carter-albumisarjan toinen osa, joka julkaistiin 6. joulukuuta 2005.

## Kappaleet

## Arvostelut
* AllMusic: 

## Lähteet
Sajida Talfa

**Sajida Khairullah Talfa** () (s. 24. kesäkuuta 1937) oli Irakin presidentin Saddam Husseinin ensimmäinen vaimo. Heillä oli kaksi poikaa Udai ja Qusai ja kolme tytärtä Raghad, Rana, ja Hala. 

Sajida ja Saddam olivat serkukset, ja heidän avioliitostaan sovittiin kun sulhanen oli noin viisivuotias ja morsian pari vuotta vanhempi. He tapasivat ensimmäisen kerran Saddamin ollessa 21-vuotias. 

Baath-puolueen noustua valtaan ja Saddamin saatua siinä merkittävän aseman perhe vietti varsin ylellistä elämää. 1980-luvun lopulla Saddam alkoi esiintyä "toiseksi vaimoksi" nimetyn Samira Shahbandarin rinnalla. Ei tiedetä, olivatko Saddam ja Sajida koskaan eronneet.

Sajida pantiin kotiarestiin vuonna 1996, kun hänen epäiltiin olevan osana poikansa Udain salamurhayritykseen vuonna 1997.

Huhtikuussa 2003 Sajida Talfa pakeni Irakista ja asuu ehkä Qatarissa.

## Lähteet
Raghad Hussein

**Raghad Saddam Hussein** (; s. 2. syyskuuta 1968) on Irakin entisen presidentin Saddam Husseinin vanhin tytär.  

Hän oli naimisissa Husain Kamilin kanssa, joka loikkasi Jordaniaan ja kertoi Irakin salaisista aseista CIA:lle ja MI6:lle. Kamil surmattiin, kun hän palasi Irakiin.

Vuodesta 2004 Hussein on asunut Ammanissa, Jordaniassa. Vuonna 2006 hänet etsintäkuulutettiin Irakissa, mutta Jordanian kuningas Abdullah II oli kutsunut Raghadin Jordaniaan.

Saddamin teloituksen jälkeen hän esiintyi Saddamia kannattavassa mielenosoituksessa Jordaniassa. Hän on useaan otteeseen sanonut olevansa ylpeä isästään.

## Lähteet
500 Degreez

**500 Degreez** on rap-artisti Lil Waynen studioalbumi, joka julkaistiin 23. heinäkuuta 2002.

## Kappalelista
#”Fly Talkin” – 1:36
#”Look at Me” – 4:00 (feat. Mannie Fresh & Jazze Pha)
#”Way of Life” (feat. Baby, Terrance Quaites – 4:01
#”Big Tigger Live on the Radio” – 1:31
#”Gangsta and Pimps” (feat. Jazze Pha & Baby) – 4:41
#”Lovely” – 4:02
#”Gangsta Shit” (feat. Petey Pablo)  – 3:40
#”Big Tigger Live on the Radio” – 1:02
#”Bloodline” – 4:21
#”Where You At” – 3:50
#”Worry Me” – 4:06
#”500 Degreez” – 3:45
#”Go Hard” – 3:30 (feat. Jazze Pha & Mannie Fresh)
#”Young'n Blues” – 4:32
#”Believe That” (feat. Lac & Mannie Fresh) – 4:12
#”Rob Nice Live on the Radio” – 1:14
#”Fuck You” (feat. Big Tymers) – 4:20
#”What Does Life Mean to Me” (feat. Terrance Quaites & Big Tymers) – 1:25
#”Get That Dough” (feat. Baby, Tateeze, & Cristale) – 3:38
#”Fo Sheezy” – 3:44
#”Fly Talkin' Go Home” – 3:20

## Singlet
* ”Way of Life” (2002)
* ”Where You At” (2002)

## Arvostelut
*
* 
*

## Lähteet

## Aiheesta muualla
*
Tha Carter

__NOTOC__
**Tha Carter** on Lil Waynen neljäs studioalbumi sekä Carter-albumisarjan ensimmäinen osa, joka julkaistiin 29. kesäkuuta 2004.

## Kappaleet

## Arvostelut
* AllMusic: 

## Lähteet
Tapiola (Sibelius)

**Tapiola** on Jean Sibeliuksen vuonna 1926 säveltämä sinfoninen runo. Teoksen nimi viittaa suomalaiseen mytologiaan, metsänjumala Tapioon. Kustantajan pyynnöstä Sibelius hahmotteli partituuriin nelisäkeisen mottorunon: ”On metsät Pohjolassa sankat, tummat/ ne ikisalat, haaveet hurjat loi./ Asunnot Tapion on siellä kummat,/ haltiat väikkyy, hämyn äänet soi”. Näennäisen kansallisista lähtökohdistaan huolimatta sävellys on luonteeltaan täysin abstrakti ja etenee musiikin lakien alaisena. Luonto oli Sibeliukselle innoittaja, ei kuvauksen kohde.

*Tapiola* syntyi New Yorkissa vaikuttaneen kapellimestarin Walter Damroschin tilauksesta. Sibelius matkusti Italiaan Caprille, missä sävellystyö pääsi käyntiin. Kantaesitys kuultiin New Yorkissa vuoden 1926 lopulla, mutta itsekritiikin koettelema säveltäjä teki siihen vielä jälkeenpäin pieniä muutoksia.

*Tapiola* kuuluu Sibeliuksen vahvaan myöhäiskauteen. Se oli Sibeliuksen viimeinen suurimuotoinen orkesteriteos, ja moni musiikintutkija pitää sitä säveltäjän parhaiden sinfonioiden veroisena. Sibeliuksen musiikin englantilainen esitaistelija Cecil Gray sanoi *Tapiolasta*: ”Vaikka Sibelius ei olisi kirjoittanut mitään muuta, tämä teos riittäisi sijoittamaan hänet kaikkien aikojen suurimpien mestareiden joukkoon.”
Lale Andersen

**Lale Andersen** (alkuperäiseltä nimeltään *Liese-Lotte Helene Berta Bunnenberg*) (23. maaliskuuta 1905 Bremerhaven, Saksa – 29. elokuuta 1972 Wien, Itävalta) oli saksalainen laulaja ja näyttelijä. Hänet tunnetaan parhaiten vuonna 1939 levyttämästään laulusta "Lili Marleen", josta tuli maailmankuulu ympäri maailmaa toisen maailmansodan aikana. Laulu nosti Andersenin Saksan suosituimpien laulajien joukkoon, ja hän levytti lukuisia muitakin ikivihreitä, kuten "Es geht alles vorüber, es geht alles vorbei" (1941). Vuonna 1961 hän edusti Saksaa euroviisuissa kappaleella "Einmal sehen wir uns wieder", mutta sai vain kolme pistettä ja sijoittui vasta 13:nneksi. Tämän lisäksi hän näytteli elämänsä aikana noin kymmenessä elokuvassa. Lale Andersen kuoli sydänkohtaukseen Wienissä vuonna 1972.

Rainer Werner Fassbinderin elokuva *Lili Marlene* (1981) perustuu löyhästi Andersenin muistelmateokseen *Der Himmel hat viele Farben*.

## Lähteet

## Aiheesta muualla
* 
* Lili Marleenin tarina, Ylen Elävä arkisto
Britannian Grand Prix 1997

**Britannian Grand Prix 1997** oli Formula 1 -sarjan osakilpailu, joka ajettiin Silverstonessa 13. heinäkuuta 1997. Kilpailun voitti Jacques Villeneuve, jolle voitto oli kauden neljäs. Samalla voitto oli Villeneuven Williams-tallin sadas voitto. Nopeimman kierroksen ajoi Michael Schumacher ajalla 1,24.475. Uusintalähdön takia kilpailun kierrosmäärää vähennettiin yhdellä.

## Tulokset

## Lähteet
Belgian Grand Prix 1997

**Belgian Grand Prix 1997** oli Formula 1 -sarjan osakilpailu, joka ajettiin Spa-Francorchamps'n radalla 24. elokuuta 1997. Kilpailun voitti Michael Schumacher, jolle voitto oli kauden neljäs. Nopeimman kierroksen ajoi Jacques Villeneuve aikaan 1,52.692. Kilpailu startattiin turva-auton takaa. Mika Häkkinen ajoi kolmantena maaliin, mutta hänet hylättiin väärän polttoaineseoksen takia.

## Tulokset

## Lähteet
Sami Sinkkonen

**Sami Sinkkonen** (s. 7. heinäkuuta 1975 Turku) on uransa lopettanut suomalainen jalkapallomaalivahti. Liigadebyyttinsä hän pelasi FC Interin joukkueessa heinäkuussa 1997. Urallaan hän pelasi 55 Veikkausliigan ottelussa ja edusti FC Interin lisäksi FC Jazzia ja IFK Mariehamnia. Kauden 2006 lopulla loukkaantumisista kärsinyt Sinkkonen ilmoitti lopettavansa liigauransa.

## Lähteet
Rumpukapula

**Settirumpukapulat** ovat yleensä noin 40&nbsp;cm pitkät, yleensä puiset tai alumiinista/muovista (Ahead -rumpukapulat) valmistetut, joita käytetään rumpuja ja symbaaleja soittaessa. Kapuloiden painoja ja tipin (pyöreähkö soittopää) muotoja on useita, ja ne vaikuttavat yhdessä rumpalin oman 'tatsin' kanssa soitettavan rummun tai symbaalin soundiin. Tyypillisimmät kapulatyypit ovat (paksuimmasta ohuimpaan) 2B, 5B, 5A ja 7A.

Rumpukapulat valmistetaan yleensä puusta ja materiaalina ovat usein hikkorit, tammet tai vaahterat. Muita säännöllisesti käytettyjä aineita ovat alumiini päällystettynä PVC:llä, lasikuitu, nailon, akryylikuitu ja hiilikuitu. Tyypillinen kapula on halkaisijaltaan 1,5 senttimetriä ja pituudeltaan 41 senttimetriä, mutta koko saattaa vaihdella huomattavastikin rumpaleiden kesken.
Josba

**Josba** eli **Joensuun salibandy** on vuonna 1988 perustettu joensuulainen salibandyn erikoisseura. Seuran miesten edustusjoukkue pelaa kaudella 2025–2026 Suomen toiseksi korkeinta sarjatasoa Divaria. Se on voittanut liigamestaruuden vuosina 1992 ja 1994. 

## Saavutukset
* Suomen mestaruudet: 1991–1992, 1993–1994
* Suomen cupin voitot: **4**

## Tilastot
### Maratontaulukko

### Ennätykset
* Suurin voitto: Josba – HIFK **14–2** (23. helmikuuta 2003)
* Suurin tappio: Viikingit – Josba **16–2** (3. joulukuuta 1997)
* Runkosarjan yleisöennätys: **1&nbsp;202** katsojaa (Josba – Gunners 6–5, 5. marraskuuta 2005)
* Piste-ennätys: **24+44=68** (Esa Jussila 2002–2003)
* Maaliennätys: **32** (Jukka Kinnunen 2004–2005)

## Lähteet

## Aiheesta muualla
* Seuran kotisivut
* Miesten joukkuekortti salibandyliigan sivuilla 
* nhlfinns.com, Josban pelaajatilastot miesten salibandyliigassa vuodesta 1990
Afraid of Sunlight

**Afraid of Sunlight** on Marillionin vuonna 1995 julkaistu kahdeksas studioalbumi, ja viimeinen jonka levy-yhtiönä oli EMI. Albumi käsittelee kuuluisuuden tuhoisaa puolta. Kappale "Afraid of Sunlight" liittyy James Deanin kaltaisiin, kun taas "Out of this World" käsittelee vuonna 1967 kuollutta Donald Campbellia, jolla oli hallussaan nopeusennätykset sekä maalla että vedessä. Kappale sai Bill Smithin etsimään ja nostamaan Campbellin Bluebird K7 -veneen, jonka kyydissä tämä oli kuollut. "King" viittaa Elvikseen, Kurt Cobainiin ja yhtyeen vihjeiden mukaan Michael Jacksoniin. Kappale "Beyond You" muistuttaa Phil Spectorin Wall of Sound -tuotoksia, ja se nauhoitettiin yksikanavaisesti.

Laulaja Steve Hogarth on kertonut Kuin raivo härkä -elokuvan olleen suurena vaikutteena albumin teossa. Toisena vaikutteena on ollut O. J. Simpson, jonka murhaoikeudenkäynti oli nauhoitusten aikana menossa. Hogarth pitää albumia Marillionin parhaana.

## Kappaleet
#
#
#
#
#
#
#
#

Vuoden 1999 uudelleenjulkaisulla on lisäksi seuraavat kappaleet toisella levyllä:

#
#
#
#
#
#
#
#
#
#

## Lähteet
Saksan Grand Prix 1997

**Saksan Grand Prix 1997** oli Formula 1 -sarjan osakilpailu, joka ajettiin Hockenheimissa, Saksassa, 27. heinäkuuta 1997. Kilpailun voitti Gerhard Berger, jolle voitto oli kauden ensimmäinen ja uran kymmenes. Voitto oli samalla Bergerin F1-uran sekä Benetton-tallin viimeinen. Berger ajoi myös kilpailun nopeimman kierroksen aikaan 1,45.747.
 
## Tulokset

## Muuta
*Gerhard Bergerin viimeinen voitto ja palkintosija
*Bergerin 10. voitto
*Jarno Trullin ensimmäiset MM-pisteet

## Lähteet
Dooley’s

**Dooley’s** on saksalainen kermalikööri, jossa on toffeeta ja vodkaa. Sitä myydään muovipäällysteisessä, läpinäkymättömässä pullossa, jonka väriteema on pääosin sinipunainen. Likööri itse on väriltään kermanvalkoinen.

## Ainesosat
* vodka
* kerma
* sokeri
* maito
* toffee

## Aiheesta muualla
* Virallinen kotisivu
Eonia

**Eonia** (Euro Overnight Index Average) oli päivittäin laskettava yliyön viitekorko, jota käytetään viitekorkona esimerkiksi viivästyskorkojen laskemisessa sekä korkojohdannaisten kohde-etuutena.

Euroopan keskuspankki (EKP) laskee Eonian jokaisena TARGET-järjestelmän aukiolopäivänä ja julkaisee koron illalla ennen kello 19.00 Keski-Euroopan aikaa Reutersin kautta.

European Banking Federation oli valinnut joukon pankkeja paneeliksi näiden markkinavolyymin sekä luottokelpoisuuden perusteella. Euribor- ja Eonia-koron paneelit koostuivat samoista pankeista. Jokainen paneelin jäsenpankki toimitti illalla EKP:lle päivän aikana antamiensa vakuudettomien yliyönlainojen kokonaismäärän sekä näiden lainojen keskimääräisen koron. EKP laski näin ilmoitetuista koroista lainamäärillä painotetun keskiarvon kahden desimaalin tarkkuudella. Tämä keskiarvo on kyseisen päivän Eonia-korko. Eonia ilmoitetaan todelliset päivät/360 -perustaisena.

Eonia-nimistä korkoa julkaistaan yhä, mutta se perustuu uuteen Ester-korkoon, josta saadaan Eonia lisäämällä vakiona pidettävä marginaali.

## Aiheesta muualla
* European Banking Federationin Euribor- ja Eonia-sivusto 
* http://www.ebf-fbe.eu/Content/Default.asp
Víctor Moya

**Víctor Moya** (s. 24. lokakuuta 1982 Santiago de Cuba) on kuubalainen korkeushyppääjä.

Moya voitti 2005 Keski-Amerikan ja Karibian mestaruuden tuloksella 226. Samana vuonna hän voitti Helsingin MM-kisoissa MM-hopeaa tuloksella 229. Kauden lopussa hän voitti  ennätyksellään 235. Vuonna 2006 hän sijoittui neljänneksi Moskovan sisäratojen MM-kisoissa tuloksella 230. Hän voitti kultaa Pan-Amerikan kisoissa 2007 tuloksella 232. Osakan MM-kilpailuissa 2007 Moya sijoittui viidenneksi hypättyään 230. Hän oli viides myös Valencian halli-MM-kisoissa 2008 tuloksella 227. Myöhemmin samana vuonna hän voitti Keski-Amerikan ja Karibian mestaruuden Calissa tuloksella 225. Daegun MM-kilpailuissa 2011 hän karsiutui. Saman vuoden Guadalajaran Pan-Amerikan kisoissa hän sai pronssia tuloksella 226. Lontoon olympialaisissa 2012 hän karsiutui loppukilpailusta.

## Ennätykset
* Korkeushyppy: 235 (2005)

## Lähteet
Tasavallan Presidentti (vuoden 1971 albumi)

**Tasavallan Presidentti** on Tasavallan Presidentin toinen albumi. Sitä kutsutaan myös *Tasavallan Presidentti II:ksi*, koska myöskään yhtyeen ensimmäisellä levyllä ei ole nimeä. Levy ilmestyi vuonna 1971, eli myöhemmin kuin Pekka Strengin ja Tasavallan Presidentin yhteinen levy *[[Magneettimiehen kuolema]]*, joka äänitettiin levyä myöhemmin. ”I Love You Teddy Bear” on uusi versio yhtyeen ensimmäisen levyn kappaleesta ja ”Deep Thinker” uusi versio yhtyeen syksyllä 1970 julkaiseman ”Solitary”-singlen B-puolesta. 

## Kappaleet
# 
# 
# 
# 
# 
# 
# 
# 
# 

## Kokoonpano
* Frank Robson – laulu, urut
* Jukka Tolonen – kitara
* Pekka Pöyry – saksofoni, huilu
* Vesa Aaltonen – rummut, lyömäsoittimet
* Måns Groundstroem – bassokitara, urut

## Lähteet
Itävallan Grand Prix 1997

**Itävallan Grand Prix 1997** oli Formula 1 -sarjan osakilpailu, joka ajettiin 21. syyskuuta A1-Ringillä. Kyseessä oli ensimmäinen A1-Ringillä ajettu Formula 1 -kilpailu ja ensimmäinen Itävallan Grand Prix sitten kauden 1987, jolloin ajettiin vanhalla Österreichringillä. Kilpailun voitti Jacques Villeneuve, jolle voitto oli uran kymmenes.

Toisesta lähtöruudusta lähtenyt Mika Häkkinen nousi lähdössä kilpailun johtoon, mutta hän joutui keskeyttämään pääsuoralle jo ennen ensimmäisen kierroksen päättymistä moottoririkon takia.

## Tulokset

## Muuta
*Jan Magnussenin paras aika-ajo

## Lähteet
Riccardo Giacconi

**Riccardo Giacconi** (6. lokakuuta 1931 – 9. joulukuuta 2018) oli italialaissyntyinen yhdysvaltalainen fyysikko. Hänelle myönnettiin Nobelin fysiikanpalkinto vuonna 2002 tutkimuksista astrofysiikan alalla, erityisesti kosmisten neutronien havaitsemisesta.

Giacconin ominta alaa on röntgentähtitiede, ja hänen panoksensa on ollut merkittävät kosmisten röntgensäteilyn lähteiden löytämisessä. Koska ilmakehä absorboi röntgensäteilyä, kosmista röntgensäteilyä pitää mitata avaruudesta käsin. Giacconi kehitti siihen laitteita, ja löysi ensimmäiset röntgensäteilylähteet aurinkokuntamme ulkopuolelta.

Röntgentähtitieteen perustajina pidetyt Giacconi, Herbert Friedman ja Bruno Rossi saivat  Wolfin fysiikan palkinnon vuonna 1987.

## Lähteet
Italian Grand Prix 1997

**Italian Grand Prix 1997** oli Formula 1 -sarjan osakilpailu, joka ajettiin 7. syyskuuta 1997 Monzassa. Kilpailun voitti David Coulthard, jolle voitto oli kauden toinen. Nopeimman kierroksen kisassa ajoi Mika Häkkinen aikaan 1,24.808.

## Tulokset

## Lähteet